Mai multe categorii de bugetari vor beneficia în luna iunie de majorări de salarii. Este vorba de angajații din sănătate, Educație și Asistență Socială.
De la 1 iunie, salariile vor crește cu 20% pentru angajații din sistemul sanitar și asistență socială, respectiv cu 7% pentru cadrele didactice.
De exemplu, potrivit unui comunicat al SANITAS, o infirmieră va câștiga 259 lei net în plus începând cu 01 iunie 2024, iar o asistentă medicală debutant va câștuga mai mult cu 384 lei net.
Personalul nemedical/TESA beneficiază de o majorare a salariului de bază de 20% raportat la luna decembrie 2023, acordată în două tranșe. Prima a fost la 1 martie 2024, iar a doua începând cu 01 iunie 2024.
Ordonanța nu conține nicio prevedere referitoare la sporurile pentru condiții de muncă, respectiv la sporurile de tură/ noapte și sporurile pentru zile nelucrătoare. Toate aceste sporuri rămân blocate, pentru toți angajații.
Provocarea Observatorul Prahovean